Pedro Lobera Díaz

Pedro Lobera Díaz (Zaragoza, 20 de chunio de 1968) ye un politico y sindicalista aragonés.

Biografía
Estió deputau en as Corz d'Aragón en a VI lechislatura en substitución de José Antonio Acero Gil. Ye mecanico de mantenimiento de maquinaria textil y quimica y tien estudios de pneumatica, hidraulica, electricidat y mecanica. Ha estau coordinador d'a Colla de Gais y Lesbianas y secretario sectorial d'asuntos economicos, empleo y turismo d'o Consello Nacional de Chunta Aragonesista.

En 2004 estió l'unico miembro d'a executiva de CHA que votó en contra d'a expulsión de Chobenalla Aragonesista d'o partiu CHA niega que la salida de Lobera de la ejecutiva suponga una crisis. Aragón Digital, 17 d'aviento de 2004, estando representant de Puyalón, que ta par d'alavez yera una corrient critica adintro de CHA y que dimpués s'escindiría tamién d'iste partiu. Amás Lobera decidió renunciar a o suyo puesto en o Consello Nacional de CHA, encara que remató a lechislatura como deputau en as Corz con iste partiu.

Referencias

 Vinclos externos 
  Ficha en a web d'as Corz d'Aragón.
  Artíclos de Pedro Lobera en AraInfo

Categoría:1968 (naixencias)
Categoría:Deputaus en as Corz d'Aragón por a circumscripción electoral de Zaragoza
Categoría:Deputaus d'a VI Lechislatura d'as Corz d'Aragón
Categoría:Naixius de Zaragoza
Categoría:Politicos d'Aragón
Categoría:Politicos de Chunta Aragonesista